ליאנדרו בולמארו

ליאנדרו ניקולס בולמארו (בספרדית: Leandro Nicolás Bolmaro; נולד ב-11 בספטמבר 2000) הוא כדורסלן ארגנטינאי, בעל אזרחות איטלקית, המשחק בקבוצת מינסוטה טימברוולבס מליגת ה-NBA.

קריירה מקצועית

באיה בלנקה
בולמארו נולד וגדל בעיר לאס וריאס אשר בפרובינציית קורדובה בארגנטינה. בשנת 2017, בעודו בן 16, החל לשחק עבור קבוצת באיה בלנקה מליגת העל הארגנטינאית, וב-23 משחקיו בקבוצה קלע 2.0 נקודות בממוצע למשחק.

באפריל 2018 זומן להשתתף במשחק נייקי הופ סאמיט, כשחקן "נבחרת העולם". במשחק עצמו שותף לכ-10 דקות, וקלע 6 נקודות.

ברצלונה
לקראת עונת 2018/2019 עבר לשחק בקבוצת ברצלונה הספרדית. באותה עונה שיחק עבור קבוצת הבת של המועדון, "ברצלונה B", אשר השתתפה בליגה הספרדית השנייה, וב-33 משחקיו קלע 10.4 נקודות ומסר 2.7 אסיסטים בממוצע למשחק. בעונה העוקבת שיחק לסירוגין בקבוצת הבוגרים ובקבוצת הבת; בתקופתו עם ברצלונה B בליגה הספרדית השלישית קלע בולמארו 14.9 נקודות למשחק, וכשחקן הקבוצה הבוגרת קלע 5.1 נקודות למשחק בליגת העל הספרדית ו-1.8 נקודות למשחק ביורוליג.

באוגוסט 2020 חתם בקבוצה על הארכת חוזה, על אף שהעמיד את עצמו לבחירה בדראפט ה-NBA 2020. במשחק הרביעי של עונת 2020/2021 בליגת העל הספרדית, ב-20 באוקטובר 2020, הצטיין מול קבוצת גיפוזקואה עם שיא קריירה של 10 אסיסטים. לאורך אותה עונה רשם ממוצעים של 4.7 נקודות ו-1.6 אסיסטים למשחק בליגה הספרדית וביורוליג.

מינסוטה טימברוולבס
בדראפט ה-NBA 2020 נבחר בולמארו בבחירה ה-23 על ידי ניו יורק ניקס, ומיד הועבר בטרייד למינסוטה טימברוולבס. כשנה לאחר מכן, בספטמבר 2021, עזב את ברצלונה וחתם על חוזה במינסוטה.

סטטיסטיקות הקריירה ביורוליג

קישורים חיצוניים

הערות שוליים

כדורסלני ברצלונה
כדורסלני מינסוטה טימברוולבס
כדורסלנים איטלקים
כדורסלנים ארגנטינאים
בחירות דראפט של ניו יורק ניקס
כדורסלני נבחרת ארגנטינה
ארגנטינאים שנולדו ב-2000
איטלקים שנולדו ב-2000
כדורסלנים ארגנטינאים באולימפיאדת טוקיו (2020)